stanford-oval/wikipedia huggingface dataset:
גרשון
הערות שוליים

↑  כך מופיע בספר דברי הימים א', פרק ו', וכן בעותק צוואת לוי שנמצא בהר אתוס.
↑  ספר בראשית, פרק מ"ו, פסוק י"א.
↑  ספר דברי הימים א', פרק ו'.
↑  שכל טוב בראשית מ"ו י"א', באתר על התורה
↑  אליה שמואל הרטום, הספרים החיצונים, כרך ה', צוואות בני יעקב, עמ' 142
↑  יונה גרינפילד ומיכאל סטון, REMARKS ON THE ARAMAIC TESTAMENT OF LEVI FROM THE GENIZA (עמוד 225), Revue Biblique, כרך 86, חוברת 2 (אפריל 1979).
↑  ספר היובלים פרק ו'
↑  יונתן בן-דב, השנה בת 364 יום במסופוטמיה ובקומראן, מגילות, כרך א' (ה'תשס"ג).
↑  ספר במדבר, פרק ג', פסוק כ"ב.
↑  ספר במדבר, פרק ג', פסוק כ"ד.
↑  ספר במדבר, פרק ד', פסוק מ'.
↑  ספר במדבר, פרק ז', פסוק ז'.
↑  ספר במדבר, פרק ז', פסוק ח'.
↑  ספר במדבר, פרק ג', פסוק כ"ג ופרק ב', פסוק י"ח.
↑  ספר במדבר, פרק י', פסוק י"ד עד פסוק י"ח.
↑  אלימלך מליז'נסק, נועם אלימלך, פרשת נשא, באתר היברובוקס.
↑  על פי ספר תהילים, פרק ט"ו, פסוק ד'.
| ספר במדבר |
| --- | --- | --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |  |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |  |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |  |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |  |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |  |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |  |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |  |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |  |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |  |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |  |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |  |
ספר בראשית • ספר שמות • ספר ויקרא • ספר במדבר • ספר דברים
| המשכן וכליו |
| --- | --- | --- |
| מבנה המשכן | אוהל מועד • חצר המשכן • קרשי המשכן • יריעות המשכן • עמודי המשכן • קלעי החצר • אדני המשכן |  |
| מָסַכִים | הפרוכת • מסך פתח אוהל מועד • מסך שער החצר |  |
| כלי המשכן | ארון הברית • הכרובים • כפורת • המנורה • שולחן הפנים • מזבח הזהב • מזבח הנחושת • הכיור |  |
| בגדי כהונה | מכנסיים • אבנט • כתונת • מצנפת/מגבעת • מעיל • אפוד • חושן • ציץ |  |
| נושאי המשכן | שבט לוי • גרשון • קהת • מררי |  |
| אדריכלי המשכן | בצלאל בן אורי • אהליאב בן אחיסמך |  |
| אוהלי המשכן | משכן משה • משכן גלגל • משכן שילה • משכן נוב • משכן גבעון |  |
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
קיפודים שעירים

| קיפודים שעירים |
| --- | --- |
 Hylomys suillus
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: קיפודיים
תת־משפחה:: קיפודים שעירים
שם מדעי
 Galericinae ‏פומל, 1848

קיפודים שעירים (שם מדעי: Galericinae) היא תת-משפחה של יונקים קונים ממשפחת הקיפודיים. בני המשפחה חיים בדרום-מזרח אסיה לרבות בווייטנאם, סין, סומטרה וחצי האי המלאי באזור טרופיים. הם דומים לקרוביהם מתת-המשפחה קיפודים אמיתיים אך במקום מעטה שיער קוצני הם בעלי שיער רך.
מיני הקבוצה מזכירים במראם חולדות או מכרסמים דומים והם נחשבים לקרובים יחסית לחדפיים, מאותה סדרה. הראש שלהם גדול עם חוטם ארוך בעל חוש ריח חד מאוד, כפות רגליים גדולות וחזקות המתאימות לטיפוס על עצים וזנב ארוך חסר שיער. יונקים קדומים אלה הם אוכלי כל רעבים הטורפים חרקים שונים, עכבישים, שבלולים, זוחלים ודו-חיים קטנים וגם גורי עכברים ועופות צעירים. הם אוכלים גם פטריות ופירות שונים. בדרך כלל הם ניזונים על קרקע היער והם פעילי לילה או דמדומים.
קיפודים אלה הם טריטוריאליים ויתקפו כל מסיג גבול. הם מסמנים את הגבולות בידי הפרשות ריחניות המזכירות ריח בצל.
סוגים

דינוגלריקס (Deinogalerix) – נכחד.
גלריקס (Galerix) – נכחד.
סוג ומין יחיד קיפוד החולדה (Echinosorex gymnura).
קיפוד שעיר (Hylomys), בו 4 מינים.
סוג ומין יחיד קיפוד האימן (Neohylomys hainanensis).
סוג ומין יחיד קיפוד חדפי (Neotetracus sinensis).
סוג קיפוד פיליפיני (Podogymnura), בו 2 מינים.
סטיב הרינגטון

| --- | --- |

דמותו של סטיב, בגילומו של ג'ו קירי, בעונתה הרביעית של הסדרה
 תוכנית טלוויזיה:  "דברים מוזרים" (2016–)
 הופעה ראשונה:  "פרק 1: היעלמותו של ויל באיירז" (2016)
 יוצרים:  האחים דאפר
 גילום הדמות:  ג'ו קירי
 מידע
 סטטוס:  חי
 גיל:  19 שנה 
 תאריך לידה:  1966 
 מקום לידה:  הוקינס 
 מין:  זכר
 מקצוע:  ice cream maker, ספריית וידאו
 אזרחות:  ארצות הברית 
 מקום מגורים:  ארצות הברית הוקינס, אינדיאנה
 דמויות קשורות
 חברים:  ננסי וילר (בת-זוג לשעבר) דסטין הנדרסון רובין באקלי ג'ונתן באיירז
 
סטיב הרינגטון (באנגלית: Steve Harrington) הוא דמות בדיונית המופיעה בסדרת הדרמת-מדע בדיוני של נטפליקס, "דברים מוזרים", שנהגתה על ידי האחים דאפר ומגולמת על ידי ג'ו קירי. על אף שהחל את דרכו כספורטאי סטריאוטיפי, דמותו של סטיב זכתה לפיתוח-דמות לאורך ארבעת עונותיה של הסדרה, והפכה למגוננת ואכפתית יותר; פיתוח זה שעברה דמותו זכתה לשבחי ביקורות והמעריצים כאחד; והובילה לכך שהפכה דמותו לאחת הדמויות האהובות ביותר מהסדרה ולאחת לדמויות פורצות הדרך (אנ') שלה.
ביוגרפיה בדיונית > עונה 1

בתחילת הסדרה, מוצגת דמותו של סטיב כספורטאי פופולרי סטריאוטיפי הנוהג בנבזיות כלפי התלמידים הסובבים אותו, חרף היותו מוקד להערצתם, והיותו בן-זוגה של ננסי וילר, שמתחילה להתרחק ממנו ולהתקרב לג'ונתן באיירז על רקע היעלמותה של חברתה הטובה, ברב, בנסיבות מסתוריות והצקותיו המתמשכות של סטיב נגד ג'ונתן הכוללות בין היתר את שבירת מצלמתו. לאחר שסטיב רואה את ג'ונתן וננסי ביחד, הוא מתעמת עם ג'ונתן, אך מובס על ידו בקרב. הפסדו גורם לסטיב לראות את הטעות שבדרכיו ולנטוש את חבריו לשעבר. כשהוא נוסע לביתם של משפחת באיירז על מנת להתנצל בפני ג'ונתן וננסי, הוא נקלע למאבקם נגד הדמוגורגון, שאותו הם מגרשים בהצלחה. בסיום העונה, ננסי קונה לג'ונתן מצלמה חדשה ואילו סטיב מפתח ידידות כלפי ג'ונתן.
ביוגרפיה בדיונית > עונה 2

על רקע אירועי העונה הקודמת, יחסיהם של סטיב וננסי מתערערים, והוא נפרד ממנה לאחר שאין ביכולתה לומר שהיא אוהבת אותו. במקביל, מוצא סטיב את עצמו מסוכסך עם בילי הארגרוב, תלמיד חדש בתיכון המאיים על מקומו בהיררכיה התיכונית. בודד, דרכו של סטיב מצטלבת עם של מייק וילר וחבריו לאחר שדסטין מבקש ממנו לעזור למצוא את "חיית המחמד" שלו, ד'ארטניאן, בלי לדעת שמדובר יצור מהעולם ההפוך שאותו חבריו מכנים "דמודוג". סטיב ודסטין מתחברים על רקע צרותיהם עם המין הנשי, ועד מהרה סטיב לוקח אותו, מייק, לוקאס ואת מקס, אחותו החורגת של בילי, תחת חסותו. סטיב מגן על הילדים כשהדמודוגים מתחילים להרוס את הוקינס, ומסייע בקניית זמן עבור אילבן וג'ים הופר לסגור את השער אל העולם ההפוך וגירוש מצליף המוחות מגופו של ויל באיירז. סטיב אף מגן על הילדים מפני בילי, ומאבד את הכרתו לפני שמקס מצליחה לנטרל את אחיה. מאוחר יותר, במהלך ליל נשף השלג, סטיב מייעץ לדסטין בזמן שהוא מסיע אותו לנשף, ומודה לבסוף שאכפת לו ממנו.
ביוגרפיה בדיונית > עונה 3

לאחר שסיים את לימודיו בתיכון, מתחיל סטיב עובד בגלידריית "סקופס אהוי!" הממוקמת בקניון סטארקורט, יחד עם רובין באקלי, בת-כיתתו לשעבר הנוהגת להתגרות בו. לאחר שחזר ממחנה המדע והקים מגדל רדיו על מנת לדבר עם חברתו החדשה, סוזי, ביוטה דסטין, לאחר, דסטין מבקש מסטיב עזרה בתרגום הודעת רדיו ברוסית שקיבל. רובין, שמתערבת, מסייעת לשניים בתרגום ההודעה העוסקת בשטח כלשהו בקניון הנמצא בשליטת הרוסים. השלושה מגייסים את אריקה, אחותו של לוקאס, לטובת התגנבות לשטח שלהם בתמורה לגלידה בחינם; ועד מהרה הם מגלים בסיס סובייטי סודי הממוקם מתחת לקניון, המנסה לפתוח שער לעולם ההפוך. על אף שסטיב ורובין נתפסים ומסוממים, מצליחים דסטין ואריקה להימלט ולחזור אל פני השטח על מנת להזהיר את האחרים. במעצר, סטיב מודה בפני רובין שהוא נמשך אליה, וזו מגלה לו שהיא לסבית, ובתגובה הוא מקבל את מיניותה. בקרב הבא נגד מצליף המוחות, סטיב מסייע לעצור את בילי אחוז-הדיבוק מלהטות את המכונית שהקבוצה משתמשת בה על מנת לפנות משם את אילבן, ומצטרף לשאר בהסחת דעתו של מצליף המוחות עם זיקוקים בעוד השער בבסיס הסובייטי נסגר. עם הרס הקניון כתוצצאה מהקרב, סטיב ורובין מאבדים את עבודתם ב"סקופס אהוי!" ומקבלים עבודה בחנות המקומית להשכרת וידאו.
ביוגרפיה בדיונית > עונה 4

באביב 1986, לאחר שהמעודדת כריסי קנינגהם נמצאת מתה באופן מסתורי בתוך הקרוואן של אדי מנסון, סטיב ורובין מסייעים לדסטין ומקס לאתר את אדי; וחושפים בפניו את דבר קיומו של העולם ההפוך ושל הישות שהרגה את כריסי, וקנה.
כשווקנה מחזיק במקס, סטיב, לצד דסטין ולוקאס, משחרר אותה משליטתו על ידי השמעת השיר האהוב עליה, "Running Up That Hill", באוזניות שלה, לאחר שגילה מננסי ורובין שביכולתה של המוזיקה לשבור את אחיזתו של וקנה בקורבנותיו. בהתבסס על דיווחה של מקס על מה שראתה בעודה אחוזת-דיבוק, סטיב והאחרים חוקרים את ביתו הנטוש של ויקטור קריל, שנעצר בעוון רציחת אשתו ובתו בשנות ה-50; שם הם מבחינים באורות מרצדים, שמתפוצצים בזמן שווקנה תובע את קורבנו השלישי.
מאוחר יותר, דסטין מבחין באי-תקינותו של המצפן שלו, ומבין ששער אל העולם ההפוך חייב להיות בקרבת מקום. החבורה מתחקה אחר המקור לאגם האוהבים; לתוכו סטיב צולל על מננת לחקור את השער, אך הוא נגרר אל העולם ההפוך על ידי קנוקנת ומולקה על ידי יצורים דמויי-עטלף. ננסי, רובין ואדי מגיעים ומחלצים אותו מהם. בזמן מסעם בעולם ההפוך, מבחין אדי בכך שסטיב עדיין מאוהב בננסי ומעודד אותו לפעול לפי רגשותיו.
הקבוצה מוצאת שער נוסף באתר רציחתה של כריסי, דרכו הם נמלטים מהעולם ההפוך, אך ננסי נשלטת לזמן קצר על ידי וקנה וחוזה בקריעתה של הוקינס לגזרים. באותו הלילה, הקבוצה מתכננת להרוג את וקנה; מקס מתנדבת לפתות את וקנה בזמן שהאחרים יתקפו אותו בעוד דעתו מוסחת. סטיב, ננסי ורובין הולכים לבית קריל בעולם ההפוך; ובדרך, מודה סטיב בפני ננסי שהוא עדיין מאוהב בה, ומודה לה על שהפכה אותו לאדם טוב יותר.
הקבוצה מוצאת את וקנה בבית קריל; שם סטיב ורובין מציתים אותו באמצעות בקבוקי תבערה בזמן שננסי יורה בו, וככל הנראה הורגת אותו. עם זאת, וקנה מצליח להרוג לזמן קצר את מקס, מה שמאפשר את פתיחתו של שער רביעי ולשחרר רעידת אדמה שקורעת את הוקינס לגזרים. יומיים לאחר מכן, העיירה עודנה מתאוששת מ"רעידת האדמה"; וסטיב, דסטין ורובין מתנדבים לעזור לקורבנות שנפגעו. במהלך ההתנדבות, סטיב מעודד את רובין לדבר עם מושא אהבתה ולהתוודות בפניה על רגשותיה.
במדיות נוספות

דמותו של סטיב מופיעה במשחק מרובה המשתתפים "Dead by Daylight" כדמות הניתנת להורדה, יחד עם ננסי וילר, כחלק מהחבילה "Stranger Things", בה מופיעים השניים כשורדים שניצודים על ידי הדמוגורגון ברחבי מעבדת הוקינס.
ביקורות

התפתחות דמותו של סטיב בעונה השנייה של הסדרה ומעברה מבריון סטריאוטיפי ורודפת שמלות לדמות-אח אכפתית ומגוננת זכתה לשבחי הביקורות והמעריצים, והובילה לכך שסטיב הפך לדמות אהובה על המעריצים ולשבחים על ביצועיו של ג'ו קירי. המעריצים שיבחו במיוחד את חברותו המתהווה של סטיב עם דסטין הנדרסון ואת הדרך המגוננת שבה החל לדאוג לילדים, מה שהוביל לכך שמעריצים רבים התייחסו אליו כ-"Mom Steve" (בתרגום חופשי: "אמא סטיב").
תהליך התפתחותה של הדמות נמשכה בעונה השלישית עם הצגת עמיתתו לעבודה רובין באקלי. הכימיה בין קירי למאיה הוק זכתה לשבחים, וכך גם פיתוחו של צד קומי חדש לדמותו של סטיב. זכתה במיוחד לשבחי הביקורות סצנת תגובתו החיובית של סטיב ליציאתה של רובין כלסבית, והמבקרים שיבחו את כתיבת והצגת תגובתו של סטיב כמתחשבת ומכילה, דבר שנחשב לנדיר בשנות ה-80, במהלכן מתרחשת הסדרה.
הערות שוליים

↑  "An Ode to Steve Harrington, the soft hero Stranger Things fans deserve". Vanity Fair. July 4, 2019. Retrieved March 6, 2023.
↑  Marshall, Cass; Haasch, Palmer (August 19, 2019). "Stranger Things is coming to Dead by Daylight in a new update". Polygon. Retrieved March 6, 2023.
↑  "'Stranger Things' How Steve Harrington Became Season 2's Breakout Hero". Hollywood Reporter. November 1, 2017. Retrieved March 6, 2023.
↑  "Stranger Things knew Steve Harrington was it's (sic) best character, then it made him even better". Men’s Health. July 10, 2019. Retrieved March 6, 2023.
מצפה אילן (אלון מורה)

| --- | --- |

הנוף הנשקף ממצפה אילן, ברקע רואים את הר החרמון
 מידע כללי
 על שם:  אילן גבאי
 מיקום:  אלון מורה
 מידות
 גובה מעל פני הים:  753 מטר
  (למפת צפון השומרון מוגדלת) מצפה אילן(למפת צפון השומרון רגילה) מצפה אילן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפה אילן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפה אילן
מצפה אילן הוא מצפור ביישוב אלון מורה בשומרון. המצפה הוקם בה'תשס"ז ונקרא על שם אילן גבאי, שנהרג במלחמת לבנון השנייה. המצפה משקיף על כל צפון השומרון ועמק יזרעאל, והותקנו בו שביל גישה נוח עם פנסי תאורה, ספסלי נדנדה ושולחנות פיקניק.
המצפה וסביבתו

המצפה ממוקם בצידו הצפון-מזרחי של רכס הר כביר שבמרכז השומרון. מהמקום נשקף נוף לכיוון צפון השומרון, הרי הגלעד ועמק יזרעאל. בימים של ראות טובה ניתן לראות אף את התבור והחרמון. המצפה נמצא בקצה מדרון תלול, היורד מגובה 800 מטר מעל פני הים בקצה הרכס, עד לגובה 50 מטר מתחת לפני הים בעמק תרצה, וזהו המתלול החריף ביותר בארץ.
בעונות הנדידה (סוף הקיץ וסוף החורף) משמש המצפה כנקודת תצפית חשובה עבור צַפרים, שיכולים להתבונן בציפורים המטפסות על תרמיקות אויר העולות מעמק תרצה הפרוס תחת המצפה. באביב פורחים במצפה אירוס אחר הצהריים, כלניות ונוריות, רקפות, סחלבים וצבעונים.
במקום הוצבו שולחנות פיקניק, ספסלי נדנדה, שלטי הסבר ותצפית וכן הותקנו פנסי תאורה. ישנה הנגשה לנכים ולעגלות ונקודת מים לשתייה סמוכה. המצפה נחשב לנקודה מרכזית בסיורים ובטיולים הנערכים במרכז השומרון ובגב ההר.
המצפה הוקם לזכרו של סגן אילן גבאי, בן קריית טבעון שנהרג בקרב עייתא א-שעב במלחמת לבנון השנייה, בז' אב תשס"ו, 1 באוגוסט 2006. יחד אתו נהרג סמ"ר יהונתן איינהורן ומיכאל לוין. את המצפה הקימו חייליו של סגן גבאי שלמדו בישיבת ברכת יוסף הסמוכה למקום, ובשנת 2011 השלימו שיפוצים במקום בסיוע משפחתו של אילן.
הערות שוליים

↑  סגן אילן גבאי, באתר יזכור
↑  יאיר א.ב.ד, החרמון היום - מבט מאלון מורה, באתר ערוץ 7, ‏2010-12-15
↑  מצפה אילן, באתר טיולי, ‏5.7.2020
↑  StackPath, jerusalem.gal-ed.co.il
↑  נוף של גיבורים, מצפה אילן תצפית, אלון מורה, באתר GoCanaan.org
↑  מצפה אילן, באתר תיירות שומרון, ‏2018-06-07
↑  בני טוקר, השכול איחד: הורים מהשמאל, הפקודים מהימין, באתר ערוץ 7, ‏2011-08-03
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
סקיילרק 2

סקיילרק 2 הוא כלי טיס בלתי מאויש טקטי למשימות סיור ואיסוף מודיעין, המפותח על ידי "חץ הכסף", חברה בת של אלביט מערכות. סקיילרק 2 הוא גרסה מוגדלת ממדים ומשופרת יכולות של המיני-מל"ט סקיילרק 1.
היסטוריה

סקיילרק 2 זכה בפרס “2006 Best of What’s New” של כתב העת "מדע פופולרי" בקטגוריית תעופה וחלל. המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ביוני 2006. באותו חודש דיווח השבועון ג'יינס כי צבא קנדה רכש מספר כטב"מים מדגם סקיילארק 2 המיועדים לפעילות קנדה באפגניסטן.
המערכת זכתה במכרז בינלאומי של צבא קוריאה שנערך במהלך 2007 בו אלביט גברה על מתחרים מכל העולם.
תפעול

סקיילרק 2 מונע על ידי מנוע חשמלי ולכן מאפשר ביצוע משימה באופן חשאי, המטוס יכול לטוס באופן אוטונומי על פי נתיב טיסה שהוגדר לו מראש ולשדר למפעיליו בזמן אמת את הנתונים, תמונת וידאו ונתוני מערכת, הנקלטים בחיישניו. החיישנים בהם מצויד הסקיילרק 2 הם חיישן CCD לצילום ביום וחיישן תת-אדום לצילום בלילה וכמו כן חיישני המטוס המאפשרים את ביצוע הטיסה באופן אוטונומי. בנוסף, מצויד הסקיילרק 2 בציין לייזר היכול לשמש לציון מטרות עבור נשק מונחה לייזר.
סקיילרק 2 ממריא ונוחת באופן אוטונומי, לצורך ההמראה ניתן לשגר אותו ממסילת שיגור המורכבת על גבי רכב שטח כדוגמת ה-HMMWV והנחיתה מתבצעת תוך שימוש במצנח וכרית אוויר המאפשרים נחיתה מדויקת ובטוחה. טווח הפעולה של המערכת הוא כ-50 ק"מ והיא נועדה לשרת את רמת החטיבה.
הערות שוליים

1 2  יורם גביזון, אלביט מערכות חתמה על חוזה של 3 מיליון דולר עם צבא דרום קוריאה, באתר הארץ, 17 בדצמבר 2007
↑  אמנון ברזילי, ‏לוחמה זעירה. כסף גדול, באתר גלובס, 14 ביוני 2006
↑  טל לוי, צבא קנדה יצטייד במזל"טים מתוצרת אלביט מערכות עד 2008 בשווי מיליוני דולרים בודדים, באתר TheMarker‏, 27 ביוני 2006
| כלי טיס מתוצרת אלביט מערכות |
| --- | --- | --- |
| מיני-כטב"מים | סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | הרמס 90 • הרמס 180 • הרמס 450 |  |
| כטב"מים לשהייה ממושכת | הרמס 900 • הרמס 1500 |  |
| חימוש משוטט | שרקרק • LANIUS |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
חוסיין טאיב

| --- | --- |

 לידה:  1963  (בן 61 בערך) טהרן
 מדינה:  איראן איראן הרפובליקה האסלאמית של איראן
 השכלה:  חארג' במשפט אסלאמי
 השתייכות:  משמרות המהפכה
 תקופת הפעילות:  מ-1982
 דרגה:  תת-אלוף (سرتیپ پاسدار)
 תפקידים בשירות
 סגן מטה התרבות המשותף של משמרות המהפכה האסלאמית.  מפקד מחלקת התרבות של אוניברסיטת האימאם חוסיין משנת 2005 עד 2007.  מפקד הבסיג' מ-29 באוקטובר 2007 ועד יוני 2009  ראש ארגון המודיעין של משמרות המהפכה האסלאמית החל מאוקטובר 2009 עד 23 ביוני 2022
 תת-אלוף מוחמד כאזמי ← 
חוסיין טאיב (באנגלית: Hossein Taeb; בפרסית: حسین طائب) הוא איש דת שיעי איראני ובכיר במשמרות המהפכה האסלאמית. עד 23 ביוני 2022 הוא היה ראש ארגון המודיעין של משמרות המהפכה האסלאמית. לאור חיסול מהנדסי האטום ואנשי חיל האוויר האיראנים על אדמת איראן, כנראה על ידי המוסד הישראלי, ואי הצלחתו לנקום במדינת ישראל באמצעות חוליות מחסלים שנשלחו לטורקיה ולארגנטינה, חוסיין טאיב פוטר, ובמקומו מונה תת-אלוף מוחמד כאזמי (אנ').
ביוגרפיה

על פי אגודת הסטודנטים האיראנית ה"פרו-ממשלתית", טאיב נולד ב-1342 (בשנת 1963/4). לאחר שלמד בחטיבת הביניים, הוא למד בסמינר/מכללה ובמרכזים האסלאמיים והגיע לתואר מתקדם (חארג') במשפטים אסלאמיים לאחר שלמד בטהראן, במשהד ובקום. הוא למד, בין היתר, אצל המנהיג העליון עלי ח'אמנאי. טאיב הצטרף למשמרות המהפכה (המפקח על הבסיג' - ארגון המתנדבים הצבאי למחצה שנוסד על ידי מנהיג המהפכה האסלאמית אייתוללה רוחאללה ח'ומייני). בשנת 1361 (1982/3) והחל את עבודתו באזור 10 של טהראן והמשיך לקום ולמשהד. הוא היה "במשך זמן מה המתאם של משמרות המהפכה עם המנהיג העליון וכן מפקד מחלקת התרבות של מכללת האימאם חוסיין".
תחת פיקודו של טאיב, יחידות הבסיג' היו פעילות מאוד בדיכוי המחאה נגד תוצאות הבחירות לנשיאות איראן ותנועת המחאה 2009. הדיכוי האלים גרם למותם של לפחות עשרות מפגינים ברחובות או בכלא.
סוכנות הידיעות פארס האיראנית דיווחה שבהצהרות פומביות טאיב הזהיר את האיראנים שארצות הברית "שוכרת סוכנים ושכירי חרב במאמץ להמשיך את מזימותיה למהפכה רכה ברפובליקה האסלאמית". טאיב גם הצהיר שבמהומות לאחר הבחירות לנשיאות איראן ותנועת המחאה שקמה בשנת 2009 נהרגו שמונה אנשי בסיג' ונפצעו 300 אחרים.
בשנת 2022, הוא ובני משפחתו נכללו ברשימת האישים שהוטלו עליהם סנקציות על ידי משרד החוץ האמריקני בשל מעורבותו בהפרות זכויות אדם באיראן. בתאריך 23 ביוני 2022 המנהיג העליון "פיטר" את טאיב מהפיקוד על ארגון המודיעין של משמרות המהפכה תוך קידומו לתפקיד שולי במערכת.
תפקידים ואחריות

רשימת התפקידים ותחומי האחריות של חוסיין טאיב, כוללת:
סגן מטה התרבות המשותף של משמרות המהפכה האסלאמית.
מפקד מחלקת התרבות של אוניברסיטת אימאם חוסיין משנת 2005 עד 2007.
מפקד הבסיג' ב-29 באוקטובר 2007, ועד 2009 .
ראש ארגון המודיעין של משמרות המהפכה האסלאמית החל מאוקטובר 2009 ופוטר בתאריך 23 ביוני 2022.
סנקציות אישיות

בתאריך ב-28 באוקטובר 2010 הוא הוכנס לרשימה השחורה של משרד האוצר בממשלת ארצות הברית. בתאריך 13 באפריל 2011 האיחוד האירופי הטיל על טאיב סנקציות. רכושו הפרטי הוקפא ונאסר עליו להיכנס לאירופה, מכיוון ש"כוחות בפיקודו השתתפו בהקאות אלימות המוניות, רציחות, מעצרים ועינויי מפגינים שלווים".
משפחה

טאיב איבד אח במצור על בצרה, במהלך מלחמת איראן-עיראק. הוא נשוי ואב לשלושה ילדים.
ראו גם

משמרות המהפכה
הערות שוליים

1 2 3  Hosein Taeb Iran Rises. August 30th, 2009. accessed 23-September-2009
1 2  שחר קליימן, איש דת חסר רחמים: הבכיר האיראני שעומד מאחורי ניסיונות הפיגוע בטורקיה, באתר ישראל היום, 18 ביוני 2022
↑  Iran replaces Taeb as head of the Revolutionary Guards intelligence unit - state TV, Reuters, ‏4 במאי 2022
↑  IRIB NEWS AGENCY | خبرگزاری صدا و سیما, سردار سرتیپ پاسدار محمد کاظمی به سمت رئیس سازمان اطلاعات سپاه منصوب شد, fa, ‏۱۴۰۱/۰۴/۰۲ - ۱۵:۱۰ (בפרסית)
1 2 3  Mehr News Agency, Gen. Mohammad Kazemi appointed new IRGC intelligence chief, Mehr News Agency, ‏4 במאי 2022
↑  The Rise of the Iranian Dictatorship, GENEIVE ABDO. OCTOBER 7, 2009 accessed 13-October-2009
↑  Iran opposition says 72 died in post-poll unrest Reuters. Sep 3, 2009. accessed 23-September-2009
↑  "Report to Congress on Identification of, and Immigration Restrictions on, Senior Officials of the Government of Iran and Their Family Members, 22 USC 8727". United States Department of State (באנגלית). נבדק ב-2022-02-28.
↑  Basij Mission Cultural Iran Daily, 29 Jun 2009. accessed 23-September-2009
↑  مسئولیت مشترک روحانی و خامنه‌ای در سرکوب خونین ۹۸, رادیو فردا (בפרסית)
↑  שחר קליימן, איש דת חסר רחמים: הבכיר האיראני שעומד מאחורי ניסיונות הפיגוע בטורקיה, באתר ישראל היום, 18 ביוני 2022
↑  Press Releases, U.S. Department of the Treasury (באנגלית)
↑  שחר קליימן, איש דת חסר רחמים: הבכיר האיראני שעומד מאחורי ניסיונות הפיגוע בטורקיה, באתר ישראל היום, 18 ביוני 2022
1 2  Official Journal of the European Union, 4/14/2001: COUNCIL REGULATION (EU) No 359/2011 of 12 April 2011 concerning restrictive measures directed against certain persons, entities and bodies in view of the situation in Iran
נבו אבוטבול

| --- | --- |

 לידה:  12 באוקטובר 2004 (בן 20) נהריה
 מדינה:  ישראל ישראל
 מקום מגורים:  נהריה
 תקופת הפעילות:  מ-2012
 עיסוק:  מנטליסט, מרצה
 בת זוג:  סיני פינטו
 he.nevoabutbul.com
נבו אבוטבול (נולד ב-12 באוקטובר 2004) הוא מנטליסט ישראלי העוסק בבידור.
ביוגרפיה

נבו אבוטבול נולד בנהריה ב-12 באוקטובר 2004 להילה, מורה ללשון ומאמנת אישית, ולעודד, פורש מצה"ל ועובד בחברה ביטחונית.
ב-2015 התקבל לאגודת הקוסמים ולארגון אומני ישראל, וב-2016 השתתף בספיישל הילדים, בעונה הראשונה של תוכנית הריאליטי "גוט טאלנט ישראל", כשהוא העפיל לגמר הילדים, אך לא זכה בו.
בשנת 2018 השתתף במופע הנוער "nextfest".
במהלך שנת 2020 הנחה אבוטבול פינה שבועית בחדשות הבוקר, בהנחיית ניב רסקין, בערוץ 12.
לפני גיוסו לצבא, הופיע בלוס אנג'לס ובדובאי, וב-12 בפברואר 2023 התגייס לצה"ל בתפקיד מנטליסט צבאי.
הערות שוליים

↑  בהשקעה של מיליון שקל: המנטליסט הצעיר בעולם משיק משחק, באתר אייס, 4 באוגוסט 2021
↑   גם לאופירה וברקוביץ קראתי את המחשבות ״הקוסם״ קרא לי גאון Nevo Abutbul, סרטון  באתר יוטיוב (אורך: 12:35)
↑
אתר האינטרנט הרשמי של נבו אבוטבול
↑  גיא פינס, חייל על חושי: נבו אבוטבול התגייס לתפקיד מנטליסט צבאי, שהותאם במיוחד עבורו, ‏12 פברואר 2023
צבי אקשטיין

| --- | --- |

אקשטיין, 2024
 לידה:  9 באפריל 1949 (בן 75) רמת גן, ישראל 
 ענף מדעי:  כלכלה 
 מקום לימודים:  אוניברסיטת תל אביב  אוניברסיטת מינסוטה 
 מנחה לדוקטורט:  אן אוסבורן קרוגר 
 מוסדות:  אוניברסיטת בוסטון  אוניברסיטת מינסוטה  אוניברסיטת תל אביב 
 פרסים והוקרה:  עמית החברה האקונומטרית (2000) 
 
צבי (צביקה) אקשטיין (נולד ב-9 באפריל 1949) הוא פרופסור מן המניין, לשעבר דיקן בית ספר לכלכלה, ומכהן כראש מכון אהרן למדיניות כלכלית באוניברסיטת רייכמן. הוא משמש פרופסור אמריטוס בבית הספר לכלכלה של אוניברסיטת תל אביב ע"ש איתן ברגלס. מופקד הקתדרה ע"ש ג'ודית וויליאם בולינג'ה בבית ספר למנהל עסקים וורטון, אוניברסיטת פנסילבניה. כיהן בתפקיד המשנה לנגיד בנק ישראל (2006–2011). נושא הרצאת וולרס-באולי (The Walras-Bowley Lecture) לשנת 2008 ועמית החברה האקונומטרית.